钦定古今图书集成/理学汇编/经籍典/第105卷 > 晋郭璞洞林 > 《明夷》
## 钦定古今图书集成/理学汇编/经籍典/第105卷 > 晋郭璞洞林 > 《明夷》

余乡里曾遭危难，因之灾疠，寇戎并作，百姓遑遑，靡
知所投。时姑涉《易》义，颇晓分蓍，遂寻思贞筮，钩求攸
济。于是普卜郡内县道可以逃死之处者，皆遇明夷
☷☲之象。乃投策喟然叹曰：“嗟乎！黔黎时漂异类，桑
梓之邦，其为鱼乎？”于是潜命姻妮密交，得数十家，与
共流遁。当由吴坂遇贼据之，乃却回，从蒲坂而之河
北。